ПРОТОКОЛ № 24
от заседанието на Комисия по правни въпроси 
на Висшия съдебен съвет, проведено на 20 юни 2016 г.

Днес, 20 юни 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА 

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

Д Н Е В Е Н   Р Е Д:

1. ОТНОСНО: Препис от искането на Върховния касационен съд за установяване на противоконституционност на чл. 230, ал. 2,3 и 4 и на чл. 166, ал. 3 от Закона за съдебната власт, както и препис от определението на съда от 2 юни 2016 г. по конституционно дело № 6/2016 г. /отложена точка от заседание на Комисията проведено на 06.06.2016 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Отлага т. 1 за изготвяне на становище.
1.2. Да се поканят членовете на ВСС Камен Иванов и Румен Боев да се включат в изготвянето на становището, по тяхна преценка.
1.3. При конституиране на Комисията по правни и институционални въпроси, точката да бъде включена в дневния ред на Комисията за разглеждане в първото заседание.
2. ОТНОСНО: Писмо от председателя на Комисията по правни въпроси към 43-то Народно събрание относно законопроект за предотвратяване на корупцията и за отнемане на незаконно придобито имущество, за становище. /отложена точка от заседание на Комисията проведено на 20.05.2016 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. Отлага т. 2 за изготвяне на становище.
2.2. Предлага на г-жа Незабравка Стоева да се включи в изготвянето на становището, с оглед участието й в работната група по обсъждане на ЗИД на ЗСВ в тази му част.
2.3. При конституиране на Комисията по правни и институционални въпроси, точката да бъде включена в дневния ред на Комисията за разглеждане в първото заседание.

3. ОТНОСНО: Писмо от Министъра на финансите относно решение на Върховния административен съд във връзка с прилагане на Регламент за изменение (ЕС) 791/2011 на Съвета за налагане на окончателно антидъмпингово мито и за окончателно събиране на временно мито, наложено върху вноса на определени мрежести тъкани от стъклени влакна с произход Китайската народна република.

КОМИСИЯТА ПО ПРАВНИ ВЪПРОСИ
Р Е Ш И:

3.1. Изпраща писмото на Министъра на финансите на председателя на Върховния административен съд, по компетентност.

4. ОТНОСНО: Писмо от проф. Поля Голева относно проект на конспект по търговско-правни науки, във връзка с решение на КПВ по пр. 16 от 18.04.2016 г,. т.3.
КОМИСИЯТА ПО ПРАВНИ ВЪПРОСИ
Р Е Ш И:

4.1. Дава възможност на членовете на комисията да изразят становище по проекта на конспект по търговско-правни науки.

5. ОТНОСНО: Решение на Комисия „Професионална етика и превенция на корупцията“ към СК на ВСС по протокол № 3 от 13.06.2016 г. относно предоставяне на информация по постъпили заявления от Екатерина Николова – съдия в Районен съд гр. Благоевград и от Владимир Пензов – зам. председател на Районен съд гр. Благоевград.

КОМИСИЯТА ПО ПРАВНИ ВЪПРОСИ
Р Е Ш И:

5.1. Да се предоставят на Комисия „Професионална етика и превенция на корупцията“ към СК на ВСС материалите, постъпили за разглеждане в Комисията по правни въпроси, относими към исканата информация.
5.2. Решението да се изпрати на Комисия „Професионална етика и превенция на корупцията“ към СК на ВСС.

6. ОТНОСНО: Прилагане на разпоредбата на чл. 42 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.

КОМИСИЯТА ПО ПРАВНИ ВЪПРОСИ
Р Е Ш И:

6.1. Предлага да се проведе съвместно заседание с Комисията по предложенията и атестирането на 27.06.2016 г. в 15:00 ч., за разглеждане и обсъждане на поставените въпроси.
6.2. Решението да се изпрати на Комисията по предложенията и атестирането.

7. ОТНОСНО: Решение на Комисия „Бюджет и финанси“ по протокол № 24 от 15.06.2016 г., т. 26 със становище относно допълване на решение на ВСС по протокол № 2 от 15.01.2003 г., т. 5.1.

КОМИСИЯТА ПО ПРАВНИ ВЪПРОСИ
Р Е Ш И:

7.1. Подкрепя предложението на Комисия „Бюджет и финанси“ по протокол № 24 от 15.06.2016 г., т. 26.
7.2. Предлага на Пленума на Висшия съдебен съвет да измени и допълни решение на Висшия съдебен съвет по протокол № 2 от 15.03.2003 г., както следва:
- Създава нова точка 5.2. със следното съдържание:
„5.2. Когато служителят е на разположение на работодателя и се намира извън територията на предприятието в място, уговорено между тях, се определя трудово възнаграждение на всеки час или за част от него в размер на 0,10 лв.“
- Точка 5.2. става точка 5.3.
- Точка 5.3. става точка 5.4.
- Точка 5.4. става точка 5.5.
- Точка 5.5. става точка 5.6.
7.3. Внася предложението за разглеждане в заседание на Пленума на Висшия съдебен съвет, насрочено за 30.06.2016 г.

8. ОТНОСНО: Решение на Комисия „Бюджет и финанси“ по протокол № 24 от 15.06.2016 г., т. 22 относно писмо от председателя на Върховен административен съд относно искане от Министерство на правосъдието за разработване на тарифа за таксите, които следва да се събират при оспорването на индивидуалните административни актове, издадени в производствата по Закона за управление на средствата от Европейските структурни и инвестиционни фондове, за становище.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение писмото от председателя на Върховен административен съд относно искане от Министерство на правосъдието за разработване на тарифа за таксите, които следва да се събират при оспорването на индивидуалните административни актове, издадени в производствата по Закона за управление на средствата от Европейските структурни и инвестиционни фондове.

9. ОТНОСНО: Писмо от главния прокурор на Република България относно спазване на реда по Глава III „Изготвяне на проекти на нормативни актове“ от Закона за нормативните актове.

КОМИСИЯТА ПО ПРАВНИ ВЪПРОСИ
Р Е Ш И:

9.1. Съставител на проекта на Правилник за изменение и допълнение на Правилника за администрацията на Прокуратурата в Република България е Прокурорската колегия по смисъла на чл. 26 от ЗНА.
9.2. Няма пречка да се проведат обществени консултации, чрез публикуване на проекта на Правилник на интернет страницата на Висшия съдебен съвет, в срока по чл. 26 от Закона за нормативните актове.
9.3. Решението да се изпрати на главния секретар на Висшия съдебен съвет.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА